**Aftale om partnerskab mellem XXX Kommune**

**og Danske Skoleelever vedrørende Elevvenlig Kommune**

Følgende aftale om partnerskab indgås mellem:

|  |  |
| --- | --- |
| Danske Skoleelever  v/ Carl Jonatan Johansen Lowies  Projekt- og Korpsleder  Sindalsvej 9  8240 Risskov  [cal@skoleelever.dk](mailto:cal@skoleelever.dk)  60402064 | XXX Kommune  V/  Titel  Adresse  Postnummer  Mail  Telefonnr.  EAN-nr.: |

**Partnerskabets formål og rammer**

Partnerskabet har det sigte at danne aktive og engagerede elever, der påtager sig medejerskab for kommunal skolepolitik, deres eget uddannelsessted, elever og lokalsamfund

Partnerskabet søger at sikre inddragelse af kommunens grundskoleelever i lokale beslutninger, der vedrører deres skoleliv. Inddragelsen og medindflydelsen gælder både konkrete aktiviteter på den enkelte skole og på den overordnede skolepolitik i kommunen. Ved at inddrage eleverne i det lokale demokrati opnår kommunen ikke blot demokratisk dannelse af eleverne, men også bedre trivsel og gladere elever, der tager medejerskab for deres uddannelse og lokalsamfund.

Partnerskabet mellem XXX Kommune og Danske Skoleelever er forankret i troen på, at et stærkt kommunalt fælleselevråd vil kunne løfte denne opgave. Med fælleselevråd forstår vi et forum, hvor repræsentanter fra elevrådene ved kommunens skoler kan mødes og drøfte forhold vedrørende deres skolegang på egen skole og de skolepolitiske spørgsmål i kommunen. Omdrejningspunktet for partnerskabet vil derfor være at oprette, understøtte og facilitere et selvstændigt og stærkt kommunalt fælleselevråd.

Danske Skoleelever og XXX Kommune løfter denne opgave i fællesskab. Hvor kommunen kan sikre den demokratiske inddragelse i skolepolitikken og de strukturelle rammer for elevrådsarbejdet, kan Danske Skoleelever bidrage med hjælp og rådgivning i det praktiske elevrådsarbejde samt inspirere og understøtte fælleselevrådets arbejde.

XXX Kommune og Danske Skoleelever arbejder ud fra en fælles forståelse om, at det skal være sjovt og meningsfyldt at engagere sig i fælleselevrådets arbejde.

**Danske Skoleelevers indsatsområder i partnerskabet**

Danske Skoleelever arbejder for det gode skoleliv for alle elever og tror på, at vejen dertil er ved at give eleverne en stemme. Hele organisationen er funderet omkring aktiviteter *af og for* eleverne. Konceptet Elevvenlig Kommune er ligeledes opbygget ud fra idéen om af og for elever derfor vil kommunen komme til at samarbejde både med Danske Skoleelevers unge fuldtidsfrivillige og ansatte på området.

Følgende tiltag, er Danske Skoleelevers ydelser og indsatsområder i partnerskabet:

* Elevsupporter

*Til Kommunens fælleselevråd tilknyttes en af Danske Skoleelevers sekretariatsfrivillige som supporter. Elevsupporteren har stor erfaring med elevrådsarbejde på forskellige planer, og kan derfor give fælleselevrådet kompetent vejledning. Elevsupporteren er så vidt muligt til stede på fælleselevrådets møder og er kommunens direkte kontakt og bindeled til Danske Skoleelever. Elevsupporterens opgave er at hjælpe med idéudvikling, opstart, kampagneplanlægning etc.*

* Konsulent på området

*For at sikre kontinuitet og et godt samarbejde mellem den elevvenlige kommune og Danske Skoleelever er det altid muligt at kontakte Danske Skoleelevers konsulenter på området. Konsulenterne varetager opstarten af nye kommune, løbende koordinering og udvikling samt kontinuitet fra et skoleår til et andet.*

* Årlig temadag

*For at opkvalificere elevrådsarbejdet i fælleselevrådene, får de Elevvenlige Kommuner mulighed for at udforme en temadag i fællesskab med eleverne, som passer med det nuværende elevrådsklima, i den enkelte kommune. Det kan eksempelvis være med fokus på trivsel, kickstart af elevdemokratiet, mærkesager osv. Den årlige temadag, skal understøtte eleverne i arbejdet med at være fælleselevråd. Indholdet af temadagen varer ca. 5 timer.*

*Temadagen udarbejdes i samarbejde med eleverne og udføres af fælleselevrådets elevsupporter.*

* Ekstra kurser og samarbejde om specifikke forløb

*Det er muligt at tilkøbe ekstra kurser, oplæg og workshops.*

*Er der et særligt område fælleselevrådet vil arbejde med eller en særlig viden fælleselevrådet mangler, så er det muligt at tilkøbe ekstra kurser efter aftale med Danske Skoleelevers konsulent på området.*

* Fælleselevrådshåndbog

*Hver år modtager fælleselevrådet Danske Skoleelevers Fælleselevrådshåndbog. Håndbogen giver en masse inspiration, viden og gode råd til fælleselevrådet og den tilhørende kommune. Videre giver bogen et godt og overskueligt indblik i formålet med et fælleselevråd, dets struktur, medlemmernes poster, kontaktpersonens rolle og udarbejdelsen af vedtægter, afholdelse af møder og meget mere.*

* 1 stk. Skolebestyrelseskursus for elever i skolebestyrelsen til afholdelse én gang inden for partnerskabsaftalens treårige periode

*For at sikre viden og kompetencer i kommunerne vil Danske Skoleelever uddanne både elever og lærere til elevråds- og skolebestyrelsesarbejde. Kurserne for elever udføres af fælleselevrådets elevsupporter.**Det aftales ved kontraktunderskrivelse, hvilket skoleår man vil gøre brug af det, og hvornår på skoleåret.*

* Gratis deltagelse på årlig netværksdag

*Danske Skoleelever arrangerer hvert skoleår en netværksdag. På dagen indgår spændende oplæg, workshops og kurser, ligesom fælleselevrådsrepræsentanterne vil få mulighed for at udvikle og planlægge spændende aktiviteter – også i samarbejde med de andre kommuners fælleselevråd.*

* Inspirationsmateriale

*Danske Skoleelever indsamler hvert år gode initiativer fra de elevvenlige kommuner og deler de gode historier til inspiration. Danske Skoleelever vil selvfølgelig altid hjælpe fælleselevrådet med alle former for aktiviteter, og inspirationsmaterialet skal derfor betragtes som et supplement til fælleselevrådets selvudviklede aktiviteter på skoleområdet.*

* Kåring af Årets Elevvenlige Kommune

*Blandt de Elevvenlige Kommuner kåres hvert år Årets Elevvenlig Kommune - en pris, der anerkender kommunens arbejde med at styrke det lokale elevdemokrati. Årets Elevvenlig Kommune er den kommune, der i løbet af året har gjort mest for udviklingen af elevdemokratiet.*

**XXX Kommunes indsatsområder i partnerskabet**

XXX Kommunes styrker ligger i muligheden for at give fælleselevrådet demokratisk indflydelse på skolepolitikken samt de perfekte strukturelle rammer for fælleselevrådet. Inddragelsen i udviklingen af skolepolitikken og indflydelsen på de beslutninger, der tages, vil være et af de afgørende punkter for at sikre fælleselevrådets succes.

Følgende ydelser og indsatsområder vil være XXX Kommunes forpligtelser i partnerskabet:

* Reel høringsret på beslutninger på folkeskoleområdet

*For at sikre et stærkt engageret fælleselevråd er det essentielt, at eleverne bliver taget med på råd, når der træffes vigtige beslutninger på skoleområdet i kommunen. En Elevvenlig Kommune arbejder derfor henimod at sikre fælleselevrådet har reel høringsret på skoleområdet.*

* + Deltagelse af politiske repræsentanter fra kommunen på et af de førstkommende fælleselevrådsmøder

*Hvert år ved opstart af fælleselevrådets år foreslår Danske Skoleelever, at der fra kommunen deltager en eller flere politiske repræsentanter, der har med skolepolitik at gøre. På den måde sikres, at der minimum én gang årligt er en direkte dialog mellem alle de aktive i fælleselevrådet og kommunen. Desuden vil vi foreslå, at kommunen deltager på de fælleselevrådsmøder, hvor fælleselevrådet ønsker det.*

* Orientering om punkter på Børn- og skoleudvalgets møder

*For at få mulighed for at bidrage med input til skolepolitikken skal fælleselevrådet løbende orienteres om relevante områder, som skoleudvalget arbejder med, og på den måde inddrages i den skolepolitiske proces i kommunen. Dermed får fælleselevrådet mulighed for at drøfte, om de har nogen holdninger til emnet, og i så fald indgive deres indstilling til udvalget. Det er en god idé at afholde fælleselevrådsmøderne tæt op af udvalgets møder, så der er noget skolepolitik at drøfte.*

* Repræsentation af kommunens grundskoleelever og god opstart af fælleselevrådet

*Kommunen sikrer de strukturelle rammer for fælleselevrådet herunder, at alle elever i grundskolen er eller føler sig repræsenteret i fælleselevrådet og har kendskab dertil. Dette kan ske gennem flere tiltag såsom kampagne på kommunens skoler, elevrådsdage, online webinar, netværk med elevrådskontaktlærere, kurser for de enkelte elevråd eller lignende. Dette kan gøres i samarbejde med Danske Skoleelever. Ydermere skal kommunen sikre afholdelse af fælleselevrådets opstart, dette kan for eksempel gøres i forbindelse med ovenstående eller særskilt i forbindelse med fælleselevrådets egen mødeaktivitet.*

* + Faciliteter og lokaler

*Det er vigtigt for fælleselevrådet at have nogle ordentlige mødefaciliteter samt kontorfaciliteter, hvor de kan opbevare materialer og mødes til det daglige arbejde.*

*Kommunen stiller derfor gratis relevante faciliteter/lokaler til rådighed for fælleselevrådet og Danske Skoleelevers arrangementer fx eftermiddags-, aftens- og weekendarrangementer evt., med overnatning.*

* + Kommunal kontaktperson for fælleselevrådet

*Det er afgørende for kontinuiteten i fælleselevrådet, at der er en medarbejder til at støtte op om arbejdet. Kontaktpersonen, som kan være en lærer eller embedsmand i kommunen, kan hjælpe med dagsorden, referater, indkaldelser til møderne samt sørge for en vis kontinuitet i elevrådsarbejdet. Erfaringerne har vist, at det er vigtigt at have en kontaktperson til at støtte op om både elevråd og fælleselevråd - det er vigtigt at forsøge at beholde den samme person i rollen, ligesom det påskønnes, hvis denne har en kopi af kontrakten.*

* + Økonomisk tilskud

*Kommunen forpligter sig til at bidrage med et fast beløb til fælleselevrådet, som skal sikre afholdelse af rådets aktiviteter. Størrelsen af dette beløb kan fastsættes i samarbejde med Danske Skoleelever. Beløbets størrelse fastsættes så vidt muligt, ved kontraktunderskrivelse.*

* + Elevrådsmedlemsskab ved Danske Skoleelever

*Kommunen sørger for at informere eleverne om deres elevdemokratiske muligheder gennem medlemskab i Danske Skoleelever, så det enkelte elevråd aktivt kan forholde sig til medlemskabet. Danske Skoleelever stiller sig til rådighed med hjælp i dette arbejde.*

**Samarbejdet**

Sammen forsøger parterne at finde løsninger, der på bedst mulig måde understøtter XXX Kommunes fælleselevråds ønsker og behov, så der sker en fortsat udvikling af elevdemokratiet i kommunen.

Det daglige samarbejde er forankret i samarbejdet mellem fælleselevrådets repræsentanter, den tilknyttede kommunale kontaktperson og repræsentanter fra Danske Skoleelever.

De involverede parter skal sikres den fornødne tid til ordentligt samarbejde og dialog**.** Ligeledes må det betragtes som en fælles målsætning kontinuerligt at evaluere samarbejdet for at sikre de bedste vilkår for kommunens fælleselevråd.

**Aftalens løbetid og genforhandling**

Denne aftale træder i kraft den **XX/XX/XXXX**

Aftalen løber i tre år.

Jf. note 2 (se nedenfor) dækker denne aftale partnerskab for skoleårene:

* 20XX/XX (1. august 20XX - 31. juli 20XX)
* 20XX/XX (1. august 20XX – 31. juli 20XX)
* 20XX/XX (1. august 20XX – 31. juli 20XX)

Aftalen kan ikke opsiges i perioden.

Såfremt ingen af parterne indleder genforhandling, anses aftalen for forlænget for yderligere en treårig periode. Ved udgangen af en hver treårig periode kan hver af parterne tage aftalen op til genforhandling. Genforhandling af aftalen skal være afsluttet inden udgangen af 20XX, således der ligger afklaring omkring det næstkommende skoleår (20XX/XX).

**Partnerskabsafgift**

Som Elevvenlig Kommune og partner af Danske Skoleelever betales en årlig partnerskabsafgift til organisationen. Afgiften sikrer aflønning af Danske Skoleelevers medarbejdere på området samt afholdelse og udvikling af eksisterende og nye tilbud til Elevvenlige Kommuners fælleselevråd.

Prissætning af partnerskabsafgiften beregnes ud fra mulige antal elevråd i kommunen, der kan repræsenteres i fælleselevrådet samt elevrådenes medlemsforhold ved Danske Skoleelever.

Det vil sige, afgiften udregnes ud efter følgende regler:

* + Et grundbeløb for opstart ved nye kommuner (engangsbeløb) på 11.705, - (2023 Priser)
  + En pris pr. skole i kommunen kalkuleret ud fra hver enkelt skoles elevråds medlemsforhold af Danske Skoleelever (betales årligt).

2023 Indeksreguleret priser:

Pris pr. medlemselevråd/årligt 1.285, -

Pris pr. ikke-medlemselevråd/årligt 2.565, -

Der foreligger en minimumspris på 12.825, - kr. for den årlige partnerskibsafgift.

Maksimum pris er 51.315, - kr. (2023 priser).

*Alle beløb reguleres hvert år 1. april i henhold til forbrugsindekset*

**Prissætningsforklaring**

Danske Skoleelever har som målsætning at den enkelte elev gennem sit elevråd i den danske grundskole er sikret repræsentation på skolen, i kommunen, ved Danske Skoleelever og videre på landsplan. Derfor er det enkelte elevråds medlemsforhold positivt udslagsgivende i partnerafgiften, hvis elevrådet er medlem ved Danske Skoleelever. I følge Danske Skoleelevers vedtægter er det de enkelte elevråd på kommunens skoler, som melder sig ind.

I de senere år, har der været mange nye former for skoledannelser, med over- og underskoler, afdelinger mv. Når vi skal se på, om der er elevråd på en skole, der fx består af flere afdelinger/skoler mv., så ser vi på, om der er flere fysiske adresser inden for den samme skole, og om der på disse fysiske adresser er mulighed for at have et lokalt elevråd. Såfremt dette er gældende, tælles lokationen med (se bilag nederst) som enten et medlemselevråd eller ikke-medlemselevråd. Såfremt der ikke er ”klassiske” elevråd på de enkelte adresser, ser vi på hvordan skolen har sikret hovedformålet, at den enkelte elev er repræsenteret jf. ovenstående kæde.

**For XXX Kommune:**

Ud af XXX Kommunes XX grundskoler er X skoler pr. XX-XX-20XX medlem af Danske Skoleelever, mens XX skoler ikke er medlem.

Vedlagt er en oversigt over skoler og deres medlemsforhold.

Forudsat uændrede medlemsforhold gælder derfor følgende aftale i en treårig periode. I forbindelse med den årlige opkrævning ser vi hver gang på kommunens skolestruktur/antal, så dette ajourføres.

Betaling, første skoleår:

Grundbeløb/ opstart 11.705,-

Pris for skoler:

X antal medlemsskoler XXXX, -

X antal ikke-medlemsskoler XXXX, -

Samlet årlig pris XXXX, - kr.

*Priser er ekskl. moms.*

Herefter, årlig betaling: (2023 priser)

Pris for skoler:

X medlemsskoler XXXX, -

XX ikke-medlemsskoler XXXX, -

Samlet årlig pris XXXX, - kr.

*Priser er ekskl. moms.*

***Noter***

1:Bemærk, at de enkelte elevråds eventuelle medlemskab af Danske Skoleelever ikke er indregnet i partnerskabsafgiften, men skal betales ud over – af den enkelte skole selv.

2: Opkrævning af partnerskabsafgiften falder i april måned hvert år. Her sender Danske Skoleelever en faktura på for det efterfølgende års samarbejde.

XX Kommune betaler som følgende:

* **1. rate:**  **XXXXX 20XX. Gældende for skoleåret 20XX/XX**
* **2. rate.**  **april 20XX. Gældende for skoleåret 20XX/XX**
* **3. rate:**  **april 20XX. Gældende for skoleåret 20XX/XX**

3: I forbindelse med den årlige betaling af partnerskabsafgiften sendes en faktura, hvor prisen afhænger af hvilke elevråd, der på opkrævningstidspunktet har elevrådsmedlemskab hos Danske Skoleelever.

4. Bliver alle skoler i XXX Kommune medlem af Danske Skoleelever, vil der være mange gode fordele at hente. Det er op til det enkelte elevråd, om de ønsker medlemskab, og det er det enkelte elevråd, der melder sin skole ind.

Ved indmeldelse vil alle skoler indgå i partnerskabet til medlemspris, og kommunen herved kunne opnå økonomisk fordel ift. partnerskabsafgiften. For at opnå denne besparelse skal elevrådets indmelding af deres skole ske inden fakturering af partnerskabsafgiften.

5. Et elevrådsmedlemsskab giver blandt andet følgende fordele til de enkelte elevråd: rabat på Danske Skoleelevers politiske stormøder samt stemmeret på stormøder, mulighed for gratis kurser fx Aktivt Elevrådskursus, gratis Elevrådshåndbog samt råd og vejledning. Ligeledes kan elevrådenes kontaktlærere deltage på Danske Skoleelevers kontaktlæreruddannelser til rabatpris.

For et elevrådsmedlemsskab betales medlemskontingent én gang årligt.

Kontingentet for elevrådsmedlemsskab af Danske Skoleelever koster 7,- pr. elev, der går på skolen ved kontingentets opkrævning. Prisstrukturen vedtages på den årlige Generalforsamling.

Der er et minimumskontingent på 499,- og et maksimumkontingent på 4.999,- Så er der under 71 elever på skolen, betaler man stadig 499,- og ved flere end 714 elever, betaler man maksimalt 4.999, - (2023 priser)

*Der tages forbehold for løbende ændringer i kontingentet.*

Dato: Dato:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Underskrift DANSKE SKOLEELEVER Underskrift XXX

Bilag 1 – Oversigt over medlemsskoler

**Medlemsskoler**

**Ikke-medlemsskoler**